CELEX: 32017D1583
Language: sl
Date: 2017-09-01 00:00:00
Title: Sklep Komisije (EU) 2017/1583 z dne 1. septembra 2017 o določitvi standarda EN ISO 17994:2014 za standard o enakovrednosti mikrobioloških metod v skladu z Direktivo 2006/7/ES Evropskega parlamenta in Sveta (notificirano pod dokumentarno številko C(2017) 5843)

19.9.2017   
            
            
               SL
            
            
               Uradni list Evropske unije
            
            
               L 239/34
            
         SKLEP KOMISIJE (EU) 2017/1583
   z dne 1. septembra 2017
   o določitvi standarda EN ISO 17994:2014 za standard o enakovrednosti mikrobioloških metod v skladu z Direktivo 2006/7/ES Evropskega parlamenta in Sveta
   
      
         (notificirano pod dokumentarno številko C(2017) 5843)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Evropskega parlamenta in Sveta 2006/7/ES z dne 15. februarja 2006 o upravljanju kakovosti kopalnih voda in razveljavitvi Direktive 76/160/EGS (1) ter zlasti člena 15(2)(a) Direktive,
   ob upoštevanju naslednjega:
   
               (1)
            
            
               Odločba Komisije 2009/64/ES (2) določa mednarodni standard ISO 17994:2004(E) „Kakovost vode – Merila za ugotavljanje enakovrednosti mikrobioloških metod“ za standard o enakovrednosti mikrobioloških metod za namene Direktive 2006/7/ES.
            
         
               (2)
            
            
               Standard ISO 17994:2004(E) je zastarel in je bil tehnično posodobljen (npr. terminološka posodobitev, jasnejše specifikacije in nova priloga o tehničnih izračunih).
            
         
               (3)
            
            
               Standard ISO 17994:2004(E) je bil zato nadomeščen z novejšo različico ISO 17994:2014 „Kakovost vode – Zahteve za primerjavo relativne ponovitve mikroorganizmov z dvema kvantitativnima metodama“. Ta mednarodni standard je Evropski odbor za standardizacijo prenesel v evropski standard EN ISO 17994:2014. Zato je ustrezno določiti standard EN ISO 17994:2014 kot standard o enakovrednosti mikrobioloških metod za namene Direktive 2006/7/ES.
            
         
               (4)
            
            
               Odločbo 2009/64/ES bi bilo zato treba razveljaviti.
            
         
               (5)
            
            
               Ukrepi iz tega sklepa so v skladu z mnenjem odbora, ustanovljenega v skladu s členom 16(1) Direktive 2006/7/ES –
            
         SPREJELA NASLEDNJI SKLEP:
   Člen 1
   Za namene člena 3(9) Direktive 2006/7/ES se standard EN ISO 17994:2014 „Kakovost vode – Zahteve za primerjavo relativne ponovitve mikroorganizmov z dvema kvantitativnima metodama“ določi kot standard o enakovrednosti mikrobioloških metod.
   Člen 2
   Odločba 2009/64/ES se razveljavi.
   Člen 3
   Ta sklep je naslovljen na države članice.
   
      V Bruslju, 1. septembra 2017
      
         
            Za Komisijo
         
         Karmenu VELLA
         
            Član Komisije
         
      
   
   
      (1)  UL L 64, 4.3.2006, str. 37.
   
      (2)  Odločba Komisije 2009/64/ES z dne 21. januarja 2009 o določitvi standarda ISO 17994:2004(E) za standard o enakovrednosti mikrobioloških metod v skladu z Direktivo 2006/7/ES Evropskega parlamenta in Sveta (UL L 23, 27.1.2009, str. 32).